Okresná prokuratúra Námestovo 
Hviezdoslavovo námestie 213, 029 01 Námestovo

Sp. zn. : Pv 207/11/5507	Námestovo, 30.1.2012
EEČ : 2-41-8-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Námestovo
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, , Slovensko
Skutková veta:
v Námestove a všade tam, kde sa zdržiaval v období od 27. 01. 2010 do 20.06.2011 aj napriek zákonnej povinnosti vyživovať svoje deti, ktorá mu, ako rodičovi, vyplýva priamo zo Zákona o rodine a ktorej rozsah bol určený  rozsudkom   Okresného súdu XXXXX, sp. zn. 7P 21/2009, zo dňa 07.10.2009,  na  syna XXXXX, XXXXX XXXXX sumou 100,- eur mesačne, vždy do každého 15-teho dňa v mesiaci vopred k rukám matky, vyživovaciu povinnosť si  neplnil riadne a v plnej výške, okrem mesiaca február až apríl 2010, kedy uhradil po 100,- eur, máj 2010, kedy uhradil 50,- eur, jún až november 2010, kedy uhradil po 100,- eur, január 2011, kedy uhradil 100,- eur, apríl až jún 2011, kedy uhradil po 100,- eur, v rozhodnom období nebol evidovaný ako uchádzač o zamestnanie, nepoberal dávky v hmotnej núdzi, v dôsledku čoho mu vznikol dlh na výživnom voči oprávnenej XXXXX XXXXX výške 366,12 eur, ktorý uhradil,  pričom rozsudkom Okresného súdu XXXXX sp. zn. XXXXX, zo dňa 26.01.2010 bol odsúdený za prečin zanedbania povinnej výživy podľa § 207 ods. 1, ods. 3 písm. b) Trestného zákona. 

Právna veta:
pretože zanikla trestnosť činu
Odôvodnenie:
Vyšetrovateľ Okresného riaditeľstva PZ Dolný Kubín vykonával pod spisovou značkou XXXXX skrátené vyšetrovanie v trestnej XXXXX obvineného XXXXX  trestne stíhaného pre prečin zanedbania povinnej výživy podľa § 207 odsek  1, ods. 3 písm. b), c)  Trestného  zákona, ktorého sa mal dopustiť na tom skutkovom základe, ktorý je uvedený XXXXX výrokovej časti  tohto uznesenia. 

Vyšetrovateľ PZ po skončení skráteného vyšetrovania predložil na tunajšiu prokuratúru spisový materiál spolu s návrhom na  zastavenie trestného stíhania vedeného proti obvinenému s poukazom na ustanovenie § 86 písmeno a) Trestného zákona. 

Preskúmaním predloženého spisového materiálu som dospela k záveru, že dokazovanie bolo vykonané v náležitom rozsahu a v súlade so zákonom, pričom výsledky skráteného vyšetrovania odôvodňujú zastavenie trestného stíhania podľa § 215 odsek  1 písmeno h) Trestného  poriadku z dôvodu účinnej ľútosti podľa § 86 písmeno a) Trestného  zákona. 

	Obvinený XXXXX XXXXX svojej výpovedi uviedol, že si je vedomý vyživovacej povinnosti na syna XXXXX XXXXX výkše 100,- eur mesačne, na výživnom dlží približne 300,- eur, výživné neuhradil v plnej výške, pretože nemal peniaze kvôli tomu, že namal prácu. Evidovaný ako uchádzač o zamestnanie nebol. Od roku 2009 pracoval ako brigádnik, v rámci dohôd o vykonaní práce. V súčasnosti už nemá žiadnu vyživovaciu povinnosť, všetci synovia sú dospelí a už neštudujú.

Svedkyňa poškodená XXXXX XXXXX svojej výpovedi v prípravnom konaní dňa 04.01.2012 uviedla, že obvinený jej dodatočne uhradil celý dlh na výživnom koncom roku 2011 a obvinený v súčasnosti už nemá vyživovaciu povinnosť na deti.

Z fotokópie poštového peňažného poukazu vyplýva, že obvinený dňa 26.10.2011 uhradil výživné vo výške 200,- eur a dňa 16.12.2011 vo výške 70,- eur.

	Z rozsudku Okresného súdu XXXXX spisová značka XXXXX XXXXX zo dňa 07.10.2009 vyplýva, že súd uložil obvinenému povinnosť platiť na výživu syna XXXXX sumu 100,- eur mesačne k rukám matky XXXXX, vždy do 15. dňa v mesiaci vopred k rukám matky.    

Prečinu zanedbania povinnej výživy podľa § 207 odsek  1 Trestného  zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.  

Podľa § 86 písmeno  a)  Trestného zákona  trestnosť zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vykonaným skráteným vyšetrovaním bolo  preukázané, že obvinený uhradil XXXXX dlžné výživné v celej výške, tým došlo ku zániku trestnosti prečinu zanedbania povinnej výživy podľa § 207 Trestného zákona z dôvodu účinnej ľútosti podľa § 86 písmeno a) Trestného zákona. 

	Predmetom skráteného vyšetrovania bola tiež skutočnosť, či zanedbanie povinnej výživy nemalo  trvalo nepriaznivé následky, t. j. také následky, ktoré nie je možné napraviť alebo odstrániť ani dodatočným splnením vyživovacej povinnosti páchateľom. Ide spravidla o následky XXXXX forme poškodenia telesného alebo duševného zdravia a vývoja oprávnenej osoby, ku ktorým došlo v dôsledku nesplnenia vyživovacej povinnosti páchateľom. 

Z vykonaného dokazovania vyplýva, že u XXXXX nedošlo k vyššie uvedeným  trvalo nepriaznivým následkom v dôsledku neplnenia si vyživovacej povinnosti obvineným. Svedkyňa poškodená XXXXX uviedla, že synovi sa v dôsledku neplnenia vyživovacej povinnosti nezhoršil zdravotný stav, netrpel núdzou o oblečenie, stravu či iné základné potreby.    

Vzhľadom na skutočnosť, že obvinený si dodatočne splnil vyživovaciu povinnosť v celej výške a trestný čin nemal trvalo nepriaznivé následky, došlo k zániku trestnosti prečinu zanedbania povinnej výživy podľa § 207 Trestného zákona z dôvodu účinnej ľútosti podľa § 86 písmeno  a) Trestného zákona.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Vajzerová
prokurátorka